                                                            Көші-қон қызметінің 
                                                            2026 жылғы 6 айдағы 
                                                            жедел-қызметтік 
                                                            жұмысы туралы ақпарат                          
                                                           
Есепті кезеңде Қазақстан Республикасының аумағына 7,2 млн шетелдік азамат келіп, 7 млн адам елден шыққан.
Қазақстан Республикасының аумағына келген адамдардың жалпы санының 90%-ын ТМД елдерінің азаматтары құрады.
Көші-қон полициясының ақпараттық жүйесіне қабылдаушы тараптардан шетелдік азаматтардың келгені туралы 987 442 хабарлама келіп түсті.
276 333 уақытша тұруға рұқсат берілді, оның ішінде жұмыс істеу мақсатында – 252 704, отбасымен қайта қосылу мақсатында – 13 747, тұрақты тұру мақсатында – 2 528, оқу мақсатында – 1 777, миссионерлік қызметті жүзеге асыру мақсатында – 17, өзге де мақсаттар бойынша – 5 560 (емделу, ЛИУ және т.б.). Жалпы саны 32 812 виза берілді.
Жыл басынан бері 259 924 шетелдік азамат әкімшілік жауапкершілікке тартылды, оның ішінде ішкі істер органдары 232 533 шетелдік азаматты әкімшілік жауапкершілікке тартты.
Ел аумағынан 8 609 шетелдік азамат (ішкі істер органдары) шығарылды.
633 шетелдік азамат қылмыстық жауапкершілікке тартылды, оның ішінде ТМД елдерінің азаматтары – 596, алыс шетел азаматтары – 37.

Республика аумағында 241 мың шетелдік азамат тұрақты тұрады, оның ішінде 69,7 мыңы – этникалық қазақтар.
10 902 тұрақты тұруға рұқсат берілді.
Қазақстан Республикасының азаматтығына 9 522 адам қабылданды, оның ішінде Қазақстан Республикасы Президентінің Жарлығына сәйкес – 279 адам, жеңілдетілген тәртіппен – 9 243 адам.

